
Pozīcija Nr. 1
Par Eiropas Komisijas 2026. gada 24. jūnija priekšlikumu Eiropas Parlamenta un Padomes regulai, ar ko Regulu (ES) 2017/1369 un Regulu (ES) 2020/740 groza attiecībā uz vienkāršošanu un digitālo risinājumu labāku izmantošanu energomarķējuma un riepu marķējuma jomā
On the European Commission Proposal of 24 June 2026 for a Regulation of the European Parliament and of the Council amending Regulation (EU) 2017/1369 and Regulation (EU) 2020/740 as regards simplification and better use of digital options for energy and tyre labelling
	
Stadija:                                     
	
  Sākotnējā pozīcija

	Atsauces uz ES dokumentiem
		SWD(2026) 565 final, SWD(2026) 566 final




	
	

	1. ES tiesību akta projekta/izskatāmā jautājuma īss apraksts

	[bookmark: _Hlk134616512]Energoproduktu vienkāršošanas iniciatīva ir divpadsmitā no vairākām Eiropas Savienības (turpmāk – ES) iniciatīvām, kuru mērķis ir mazināt administratīvo slogu un stiprināt konkurētspēju. Eiropas Komisija (turpmāk – EK) par prioritāti izvirzījusi ES noteikumu vienkāršošanu, lai padarītu ES ekonomiku konkurētspējīgāku, paredzot līdz 2030. gadam panākt administratīvā sloga samazinājumu vismaz par 25%, bet mazo un vidējo uzņēmumu (turpmāk – MVU) gadījumā – vismaz par 35%. EK paredz, ka energomarķējuma un riepu marķējuma jomā tirgus uzraudzības iestādes gūs izmaksu ietaupījumus.
2024.–2029. gada EK politiskajās pamatnostādnēs uzsvērts mērķis vienkāršot tiesību aktus, novēršot pārklāšanos un pretrunas, vienlaikus saglabājot sākotnējos politikas mērķus un turpinot zaļo un digitālo pārkārtošanos. 2025. gada paziņojumā “Vienotais tirgus – mūsu Eiropas mājas tirgus nenoteiktā pasaulē. Stratēģija vienkāršam, saskaņotam un spēcīgam Vienotajam tirgum”, EK norādīja, ka papīra formātu digitalizācija ir būtisks priekšnoteikums efektīvai vienotā tirgus darbībai.
M. Draghi 2014. gada ziņojumā “Eiropas konkurētspējas nākotne” nepietiekama tirgus uzraudzība un vāja prasību izpilde norādīta kā būtiska problēma ES ekodizaina un energomarķējuma regulējuma īstenošanā. Tas ietver trūkstošus, nepatiesus vai nepareizi izvietotus marķējumus, kā arī neprecīzas energoefektivitātes marķējuma deklarācijas un nepilnības Eiropas ražojumu energomarķējuma reģistra (turpmāk – EPREL) datubāzē.
EK 2026. gada 24. jūnija priekšlikums Eiropas Parlamenta un Padomes regulai, ar ko Regulu (ES) 2017/1369[footnoteRef:2] un Regulu (ES) 2020/740[footnoteRef:3] groza attiecībā uz vienkāršošanu un digitālo risinājumu labāku izmantošanu energomarķējuma un riepu marķējuma jomā (turpmāk – priekšlikums) ir balstīts uz konsultācijām, īstenošanas dialogiem un “reālas situācijas pārbaudes” (reality check) ziņojumu. Priekšlikumu pamato arī divi īstenošanas ziņojumi, kuros kopš 2021. gada detalizēti vērtēta patērētāju izpratne par energomarķējumu un riepu marķējumu. Šajos ziņojumos izmantoti jaunākie 2025. gada pētījumi, kas veikti par riepu marķējumu, atjaunināto energomarķējumu un EPREL produktu datubāzes izmantošanu. Rezultāti apstiprināja ekodizaina un energomarķējuma politikas ieguvumus patērētājiem, konkurētspējai un inovācijai. Vienlaikus tie apliecināja, ka joprojām pastāv problēmas saistībā ar neatbilstību noteiktajām prasībām un nepietiekamu tirgus uzraudzības efektivitāti, jo īpaši tiešsaistes tirdzniecībā. [2:  Energomarķējuma regula (Eiropas Parlamenta un Padomes Regula (ES) 2017/1369 (2017. gada 4. jūlijs), ar ko izveido energomarķējuma satvaru un atceļ Direktīvu 2010/30/ES).]  [3:  Riepu marķējuma regula (Eiropas Parlamenta un Padomes Regula (ES) 2020/740 (2020. gada 25. maijs) par riepu marķēšanu attiecībā uz degvielas patēriņa efektivitāti un citiem parametriem, ar ko groza Regulu (ES) 2017/1369 un atceļ Regulu (EK) Nr. 1222/2009).] 

Priekšlikums paredz grozījumus, kas vajadzīgi, lai vienkāršotu atsevišķus Energomarķējuma regulas un Riepu marķējuma regulas noteikumus, lai samazinātu uzņēmumu administratīvās izmaksas un uzlabotu noteikumu ievērošanu, vienlaikus saglabājot spēkā esošā regulējuma efektivitāti un satvaru, kas izveidots ar Eiropas Parlamenta un Padomes 2024. gada 13. jūnija Regulu (ES) 2024/1781, ar ko izveido satvaru ekodizaina prasību noteikšanai ilgtspējīgiem produktiem, groza Direktīvu (ES) 2020/1828 un Regulu (ES) 2023/1542 un atceļ Direktīvu 2009/125/EK  (turpmāk – ESPR). Tāpat paredzēts uzlabot prasību ievērošanu un izpildi, precizējot juridiskos jēdzienus un labāk izmantojot digitālos risinājumus.
Priekšlikumā paredzēti šādi galvenie pasākumi:
1. elastība attiecībā uz produktu energomarķējuma formātu, vienlaikus saglabājot iespēju pēc pieprasījuma saņemt drukātas etiķetes;
2. pilnībā elektroniskas produkta informācijas lapas;
3. pastiprināta trešo valstu ražotāju un to pilnvaroto pārstāvju atbildība;
4. pārejas uz pārskatītās skalas etiķetēm vienkāršošana piegādātājiem un tirgotājiem;
5. vienreizējās iesniegšanas princips EPREL;
6. piegādes ķēdes dalībnieku pienākumu precizēšana;
7. Riepu marķējuma regulas parametru atjaunināšanas procedūru saskaņošana ar Energomarķējuma regulas procedūrām;
8. riepu informācijas parametru atjaunināšana EPREL publiskajā daļā;
9. riepu testēšanas ziņojumu iekļaušana EPREL atbilstības daļas dokumentācijā, kas pieejama tikai tirgus uzraudzības iestādēm;
10. saskaņotība ar citām ES rīcībpolitikām (piemēram, ar ESPR un Eiropas Parlamenta un Padomes 2022. gada 19. oktobra Regulu (ES) 2022/2065 par digitālo pakalpojumu vienoto tirgu un ar ko groza Direktīvu 2000/31/EK).
Priekšlikums attiecas uz šādiem produktiem:
· gaisa kondicionētāji un komforta ventilatori;
· lokālie telpu sildītāji;
· ventilācijas iekārtas;
· cietā kurināmā katli;
· telpu sildītāji;
· ūdenssildītāji;
· elektroniskie displeji;
· viedtālruņi un planšetdatori;
· mājsaimniecības trauku mazgājamās mašīnas;
· mājsaimniecības veļas mazgājamās mašīnas;
· mājsaimniecības veļas mazgājamās mašīnas ar žāvētāju;
· veļas žāvētāji;
· ledusskapji un saldētavas;
· komerciālās aukstumiekārtas;
· profesionālie aukstumskapji;
· gaismas avoti;
· riepas;
· mājsaimniecības cepeškrāsnis;
· tvaika nosūcēji.

	Balsošanas kārtība. ES tiesību akta izdošanas/jautājuma izskatīšanas juridiskais pamatojums 

	Kvalificēts balsu vairākums. ES dibināšanas līguma 114. pants.

	2. Situācija Latvijā

	Energomarķējuma un Riepu marķējuma regulas Latvijas tiesību sistēmā tiek īstenotas ar Patērētāju tiesību aizsardzības likumu, kā arī Ministru kabineta 2006. gada 1. augusta noteikumiem Nr. 632 “Patērētāju tiesību aizsardzības centra nolikums”. Tirgus uzraudzības iestādes funkcijas veic Patērētāju tiesību aizsardzības centrs.
Prasību ievērošanas uzraudzībā tiek izmantota EPREL datubāze. Piegādātājiem, ražotājiem, importētājiem vai pilnvarotajiem pārstāvjiem pirms attiecīgo produktu laišanas ES tirgū tie jāreģistrē EPREL, savukārt tirgotājiem jānodrošina marķējuma un produkta informācijas pieejamība fiziskajās un tiešsaistes tirdzniecības vietās. EPREL atbilstības daļa ir pieejama tirgus uzraudzības iestādēm.
Priekšlikumā paredzētā drukāto etiķešu izmantošanas samazināšana, elastīgāki pārejas noteikumi un informācijas atkārtotas iesniegšanas novēršana EPREL varētu samazināt administratīvo slogu Latvijas piegādātājiem un tirgotājiem. Vienlaikus atsevišķiem tirgus dalībniekiem varētu rasties jauni pienākumi, piemēram, trešo valstu ražotāju pilnvarotajiem pārstāvjiem saistībā ar pilnvarojuma dokumentu iesniegšanu, riepu piegādātājiem saistībā ar testēšanas ziņojumiem un tirgotājiem saistībā ar marķējumu drukāšanu tirdzniecības vietā. EK ietekmes novērtējumā īpaši norādīts, ka mazumtirdzniecības sektorā ir plaši pārstāvēti MVU, tādēļ priekšlikumā saglabāta tirgotāju iespēja pieprasīt drukātas etiķetes no piegādātājiem.
Priekšlikums varētu atvieglot arī tirgus uzraudzību, nodrošinot pilnīgāku informāciju EPREL atbilstības daļā un skaidrāku piegādes ķēdes dalībnieku atbildības sadalījumu. 
No priekšlikumā uzskaitītajām preču grupām saskaņā ar Centrālās statistikas pārvaldes (turpmāk – CSP) statistikas datiem, Latvijā 2025. gadā darbojās importētāji un ražotāji šādām preču grupām:
	Produkta kategorija
	Importētāju skaits
	Ražotāju skaits
	KN kodi

	Elektroniskie displeji
	381
	2
	85284200, 85285210, 85285291, 85285299, 85285900, 85287210, 85287220, 85287230, 85287240, 85287260, 85287280, 85284900, 85286920

	Viedtālruņi un planšetdatori
	277
	3
	84713000

	Gaismas avoti
	252
	2
	85395100, 85395200, 85393000, 85393110, 85393190

	Ventilācijas iekārtas
	231
	4
	84146000, 84148080

	Riepas
	185
	1
	40111000, 40112010, 40112090, 40113000, 40114000, 40115000, 40117000, 40118000, 40119000, 40121900

	Gaisa kondicionētāji
	164
	0
	84151010, 84151090, 84158100, 84158200, 84158300, 84186100

	Ūdens sildītāji un karstā ūdens tvertnes
	163
	2
	85161011, 85161080

	Aukstumiekārtas
	101
	1
	84182110, 84182151, 84182159, 84182191, 84182199, 84182900, 84183020, 84183080, 84184020, 84184080

	Sadzīves cepeškrāsnis, plīts virsmas, tvaika nosūcēji
	93
	0
	73211110, 85166010, 85166080, 85166090

	Cietā kurināmā lokālie telpu sildītāji
	89
	3
	73218100, 73218200, 73218900

	Telpu sildītāji
	79
	0
	85162100, 85162910, 85162950

	Cietā kurināmā katli
	67
	4
	84021200, 84021910, 84021990, 84022000, 84031010, 84031090, 84021100

	Trauku mazgājamās mašīnas
	62
	0
	84221100, 84221900

	Aukstumiekārtas ar tiešās pārdošanas funkciju
	46
	0
	84185011, 84185019

	Veļas mazgājamās mašīnas
	46
	0
	84501111, 84501119, 84501190, 84501900

	Veļas žāvētāji
	28
	0
	84512100

	Veļas mazgājamās un žāvējamās mašīnas
	10
	0
	84501200


Latvijā attiecīgajās produktu kategorijās lielākā daļa tirgus dalībnieku ir importētāji, savukārt ražotāju skaits ir neliels vai vairākās kategorijās nav konstatēts. Lielākais importētāju skaits ir elektronisko displeju, viedtālruņu un planšetdatoru, gaismas avotu, ventilācijas iekārtu, riepu, gaisa kondicionētāju un ūdenssildītāju kategorijās. Savukārt ražotāju skaits attiecīgajās kategorijās pārsvarā nepārsniedz 1–4 uzņēmumus. Visvairāk ražotāju ir ventilācijas iekārtu un cietā kurināmā katlu produktu kategorijās.
Līdz ar to Latvijā priekšlikums praktiski ietekmēs galvenokārt importētājus, izplatītājus, tirgotājus un tiešsaistes tirdzniecības vietas, nevis vietējus ražotājus. Šajā kontekstā Latvija pozitīvi vērtē priekšlikuma mērķi samazināt administratīvo slogu, plašāk izmantot EPREL un digitālos risinājumus, kā arī novērst informācijas atkārtotu iesniegšanu. Vienlaikus ir būtiski, lai jaunās prasības būtu skaidras, tehniski īstenojamas un neradītu nesamērīgu slogu importētājiem, tirgotājiem un MVU.
Priekšlikums paredz, ka MVU konkurētspēja palielināsies, jo piegādātājiem un tirgotājiem samazināsies prasību izpildes izmaksas. Tomēr priekšlikums paredz, ka kopumā pilnvarotiem pārstāvjiem ES var rasties vienreizējas izmaksas 10 milj. eiro apmērā par pilnvarojuma kopiju augšupielādi EPREL; riepu piegādātājiem – 9,6 milj. eiro apmērā un tiešsaistes tirdzniecības vietām līdz 2 milj. eiro, kad netiek izmantotas lietojumprogrammu saskarnes. Tirgotājiem ES paredz papildu izmaksas 7 milj. eiro apmērā gadā par marķējumu drukāšanu tirdzniecības vietā (drukāto marķējumu varēs pieprasīt no piegādātāja).

	
Ietekme uz budžetu

	Nav.

	3. Latvijas Republikas pozīcija

	Latvija kopumā atbalsta priekšlikuma mērķi vienkāršot energomarķējuma un riepu marķējuma regulējumu, samazināt administratīvo slogu un labāk izmantot digitālos risinājumus, vienlaikus saglabājot patērētājiem nepieciešamo informāciju produktu salīdzināšanai.
Pozitīvi vērtējama pieeja, kas paredz lielāku elastību energomarķējuma nodrošināšanā, pilnībā elektroniskas produkta informācijas lapas, EPREL datubāzes labāku izmantošanu un “vienreizējas iesniegšanas” principa stiprināšanu. Vienlaikus ir svarīgi nodrošināt, lai digitālo risinājumu izmantošana neradītu nesamērīgu slogu MVU un nepasliktinātu informācijas pieejamību patērētājiem.
Latvija kopumā atbalsta prasību vienkāršošanu transportlīdzekļu tirgotājiem, EPREL datu kvalitātes uzlabošanu un testēšanas ziņojumu pieejamību tirgus uzraudzības iestādēm. Vienlaikus nepieciešams izvērtēt priekšlikuma praktisko ietekmi uz riepu importētājiem, tirgotājiem, servisiem un citiem piegādes ķēdes dalībniekiem Latvijā.
Latvija atbalsta piegādes ķēdes dalībnieku pienākumu precizēšanu un trešo valstu ražotāju pilnvaroto pārstāvju atbildības stiprināšanu, jo tas var uzlabot prasību ievērošanu un tirgus uzraudzību, īpaši tiešsaistes tirdzniecībā.

	Īpašas Latvijas Republikas intereses

	

	4. Citu ES dalībvalstu viedokļi

	[bookmark: _Hlk114594900]2026. gada 2. jūlija Antici grupas (vienkāršošana) sanāksmē vairākas dalībvalstis izteica izpētes atrunu. Kopumā dalībvalstīm ir arī vairāki tehniski jautājumi. NL un SE sākotnēji pozitīvi vērtē priekšlikumu.
2026. gada 6. jūlija sanāksmē EK prezentēja priekšlikuma ietekmes novērtējumu un dalībvalstis uzdeva jautājumus par novērtējuma metodoloģiju un priekšlikumā iekļautajiem grozījumiem.
2026. gada 20. jūlija sanāksmē EK prezentēja atbildes uz dalībvalstu jautājumiem. Dalībvalstis pārsvarā atbalstīja priekšlikuma mērķi, bet lielākā daļa uzturēja izpētes atrunu. Vairākas dalībvalstis uzsvēra nepieciešamību pēc lielākas juridiskās un praktiskās skaidrības, īpaši par EPREL un EK atskaitēm. Atsevišķas bažas ir saistītas ar iespējamu papildu slogu tirgus uzraudzības iestādēm un riepu piegādātājiem.

	5. ES institūciju viedokļi

	Eiropas Komisija atbalsta mērķētus energomarķējuma un riepu marķējuma regulējuma grozījumus, lai samazinātu administratīvo slogu, labāk izmantotu EPREL un digitālos risinājumus un stiprinātu prasību ievērošanu, vienlaikus saglabājot patērētājiem nepieciešamās informācijas pieejamību.

	6. Saskaņošana

	Ārlietu ministrija, Finanšu ministrija, Tieslietu ministrija, Satiksmes ministrija, Viedās administrācijas un reģionālās attīstības ministrija, Klimata un enerģētikas ministrija, Valsts kanceleja.

	Atšķirīgie viedokļi

	

	7. Saskaņošana ar Saeimas Eiropas lietu komisiju

	Saskaņošana Saeimas Eiropas lietu komisijas sēdē notiks pēc pozīcijas apstiprināšanas MK.

	8. Konsultācijas ar biedrībām un nodibinājumiem, pašvaldību un sociālo partneru organizācijām

	Latvijas Darba devēju konfederācija, Latvijas Tirdzniecības un rūpniecības kamera, Latvijas Tirgotāju asociācija, Latvijas Elektrotehnikas un elektronikas rūpniecības asociācija, Biedrība “Auto asociācija”, Mašīnbūves un metālapstrādes rūpniecības uzņēmēju asociācija, Latvijas Būvmateriālu ražotāju asociācija, Latvijas Elektroenerģētiķu un energobūvnieku asociācija, Latvijas Datortehnoloģiju asociācija, Latvijas Informācijas un komunikācijas tehnoloģijas asociācija, Vieglās rūpniecības uzņēmumu asociācija, Biedrība Latvijas biomasas asociācija „LATbio”, Rīgas Tehniskā Universitāte.

	Latvijas Republikas nacionālās pozīcijas 
arhīva numurs Ārlietu ministrijā
	




Ekonomikas ministrs	V. Valainis
Vīza: Valsts sekretārs	   R. Bremšmits

